

# Event Details

- **Event Name**: MONUMENTAL | Amalia Gaiță. Expoziție de fotografie
- **Event Start and End Date**: Thu, 26 Feb, 2026 at 06:00 pm
- **Event Description**: Amalia Gaiță a realizat seria de imagini „Monumental” pentru volumul „Arta publică în Timișoara după 1989”, carte scrisă de Andreea Lazea, surprinzând cu atenție și precizie sculpturile din spațiul public al orașului.

Volumul, semnat de Andreea Lazea, este rezultatul unei cercetări ample desfășurate între 2019 și 2022 și propune o privire aprofundată asupra monumentelor și a felului în care acestea trăiesc în oraș. Cartea explorează relația dintre artă, spațiul urban și comunitate, analizând modul în care aceste lucrări funcționează în contexte reale și ce sens capătă ele pentru societatea contemporană, la intersecția dintre istoria artei, reflecția critică și teoriile despre spațiul public.

În etapa inițială, fotografiile au fost concepute ca instrumente de documentare, subsumate demersului de cercetare. Ele au urmărit acuratețea detaliului, claritatea formelor și integrarea operelor în contextul lor real, indicând poziționarea lor în Timișoara și, acolo unde a fost relevant, relațiile cu arhitectura, circulația sau textura spațiului public.

Ulterior, pentru expoziția „Monumental”, Amalia a simțit nevoia unei repoziționări a privirii. Dacă documentarea presupunea ancorarea strictă în real, proiectul expozițional a deschis posibilitatea unei distanțări deliberate. S-a optat pentru decontextualizarea imaginilor, eliminând fundalul concret și substituindu-l cu un spațiu fictiv, epurat: câmpuri neutre, monocrome, sau peisaje minimale, reduse la esențial.

Această intervenție a avut o dublă intenție. Pe de o parte, una estetică, prin concentrarea atenției exclusiv asupra sculpturii, asupra volumului, materialității și tensiunii formale, fără interferențele mediului înconjurător. Pe de altă parte, una conceptuală: imaginile propun privitorului un exercițiu de recunoaștere. Monumentele, deși prezente în traseele noastre cotidiene, devin adesea invizibile prin familiaritate. Le traversăm spațiul fără a le mai percepe cu adevărat. Prin izolarea lor, ele sunt desprinse din rutina percepției și repuse în fața ochiului ca entități autonome.

În acest sens, demersul devine unul de descompunere și recompunere a memoriei vizuale: privitorul caută să identifice lucrarea, să-i reconstruiască mental locul și semnificația, să reconstituie legătura dintre obiect și oraș. Spațiul reinterpretat, minimalist, aproape steril, introduce o dimensiune de iluzie și de ușoară stranietate, apropiată de suprarealism, suspendând timpul și neutralizând coordonatele geografice. Sculpturile par astfel extrase din fluxul istoric și așezate într-un prezent continuu, unde pot fi privite fără grabă.

În seria fotografică „Monumental”, fotografia nu mai funcționează exclusiv ca document, ci ca instrument critic și poetic deopotrivă. Reconfigurează statutul lucrărilor, invitând la o relație mai atentă și mai conștientă cu patrimoniul sculptural al orașului.

____________________________

Amalia Gaiță este artist vizual și muzician din Timișoara, a cărei practică se concentrează cu precădere asupra fotografiei, explorată ca mediu conceptual și poetic. Interesul său pentru imagine se articulează la intersecția dintre fotografie conceptuală, modă și obiect, cultivând imagini încărcate de melancolie, solitudine și o discretă tensiune a absurdului. 

Este asistent universitar doctor în cadrul Facultății de Arte și Design Timișoara, unde îmbină activitatea didactică cu cercetarea și practica artistică. Seriile sale vizuale, precum „Înecul”, ”A bird’s year”, ”Anybody here?” și „Clara e confuză”, construite într-un limbaj minimalist, oscilează adesea între o atmosferă onirică  și un concret esențializat, purificat până la simplitatea formei. 

În paralel cu demersurile artistice, dezvoltă proiecte comerciale și editoriale în zona fotografiei de modă, publicate în reviste naționale și internaționale. Activitatea muzicală completează practica vizuală prin concerte concepute ca experiențe multimedia, în care sunetul este însoțit de elemente de video-art, conturând un spațiu performativ hibrid, unde imaginea și muzica dialoghează organic.
___________________________

Andreea Lazea, doctor în antropologie și în istoria artei, este conferențiar universitar la Facultatea de Arte și Design, Universitatea de Vest din Timișoara, și director al Centrului de cercetări în curatoriat, istoria și critica de artă, studii patrimoniale din cadrul aceleiași instituții. 

Cercetările sale se desfășoară în primul rând în domeniul studiilor patrimoniale, fiind interesată atât de  multiplele aspecte ale selecției, protejării și promovării patrimoniului cultural, cât și de relația dintre patrimoniul cultural și inovare. O altă temă de interes este arta publică, pe care o abordează din perspectiva istoriei artei și a științelor sociale. 

A organizat numeroase evenimente – conferințe, mese rotunde, expoziții – în aceste domenii, a coordonat și a scris cărți și articole academice, precum ”Cultural Heritage and the Value of Innovation” (2021), ”Art, Society and Politics in (Post) Socialism” (2015), „Pentru o antropologie a patrimoniului și patrimonializării. Perspective asupra monumentelor istorice în România” (2012),  ”Les monuments post-communistes de Bucarest entre espace public et espace social” (2007).
___________________________

Vă așteptăm!

? Galeria Mansarda, Facultatea de Arte și Design, Timișoara (strada Oituz, nr. 4)
?️ Vernisaj: 26 februarie • ? 18:00
?️ Intrare liberă
- **Event URL**: https://allevents.in/timisoara/monumental-|-amalia-gaiță-expoziție-de-fotografie/200029688272728
- **Event Categories**: art
- **Interested Audience**: 
  - total_interested_count: 107

## Ticket Details

- **Ticket URL**: http://facebook.com/200029688272728?utm_source=AllEvents.in&utm_medium=event-discovery-platform&utm_campaign=timisoara-events

## Event venue details

- **city**: Timisoara
- **state**: TM
- **country**: Romania
- **location**: Facultatea de Arte si Design - UVT
- **lat**: 45.759544310376
- **long**: 21.229737997055
- **full address**: Facultatea de Arte si Design - UVT, Str. Oituz, nr. 4,Timisoara, Romania

## Event Organizer details

- **affiliate_id**: 2
- **organizer**: Amalia Gaita. Visual Artist (https://allevents.in/org/amalia-gaita-visual-artist/27482593)

## Event gallery

- **Alt text**: banner
  - **Image URL**: https://cdn-az.allevents.in/events4/banners/aca4754b8870468f5ed7cea82e2da5b913e346fe3a4991469dca993184bf7f13-rimg-w1200-h675-dca8a8a8-gmir?v=1771467328
- **Alt text**: thumbnail
  - **Image URL**: https://cdn-az.allevents.in/events4/banners/dbafcaccec2a3052f1ade7867d13f720e78058a97340f7022339e2465b8fb5e2-rimg-w300-h300-dca9a9a9-gmir?v=1771467328

## FAQs

- **Q**: When is the event happening?
  - **A:** Thu, 26 Feb, 2026 at 06:00 pm
- **Q**: Where is the event happening?
  - **A:** Facultatea de Arte si Design - UVT, Str. Oituz, nr. 4,Timisoara, Romania
- **Q**: Who is organizing the event?
  - **A:** Amalia Gaita. Visual Artist
- **Q**: What type of event is this?
  - **A:** art
- **Q**: Where can I find ticket details about MONUMENTAL | Amalia Gaiță. Expoziție de fotografie ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "MONUMENTAL | Amalia Gaiță. Expoziție de fotografie",
        "image": "https://cdn-az.allevents.in/events4/banners/aca4754b8870468f5ed7cea82e2da5b913e346fe3a4991469dca993184bf7f13-rimg-w1200-h675-dca8a8a8-gmir?v=1771467328",
        "startDate": "2026-02-26",
        "url": "https://allevents.in/timisoara/monumental-|-amalia-gaiță-expoziție-de-fotografie/200029688272728",
        "location": {
            "@type": "Place",
            "name": "Facultatea de Arte si Design - UVT",
            "address": {
                "@type": "PostalAddress",
                "streetAddress": "Str. Oituz, nr. 4,Timisoara, Romania",
                "addressLocality": "Timisoara",
                "addressRegion": "TM",
                "addressCountry": "RO"
            },
            "geo": {
                "@type": "GeoCoordinates",
                "latitude": "45.759544310376",
                "longitude": "21.229737997055"
            }
        },
        "eventAttendanceMode": "https://schema.org/OfflineEventAttendanceMode",
        "description": "Amalia Gaiță a realizat seria de imagini „Monumental” pentru volumul „Arta publică în Timișoara după 1989”, carte scrisă de Andreea Lazea, surprinzând cu atenție și precizie sculpturile din spațiul public al orașului.\n\nVolumul, semnat de Andreea Lazea, este rezultatul unei cercetări ample desfășurat",
        "organizer": [
            {
                "@type": "Organization",
                "name": "Amalia Gaita. Visual Artist",
                "url": "https://allevents.in/org/amalia-gaita-visual-artist/27482593"
            }
        ]
    }
]
```